**Likumprojekta „Grozījumi Zinātniskās darbības likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts „Grozījumi Zinātniskās darbības likumā” (turpmāk – likumprojekts) izstrādāts saskaņā ar Izglītības un zinātnes ministrijas informatīvo ziņojumu “Par Latvijas zinātnes strukturālās reformas īstenošanu līdz 2015.gada 1.jūlijam” (Ministru kabineta 2014.gada 19.augusta sēdes protokols Nr.44, 47.§), kā arī pamatojoties uz Ministru kabineta 2013.gada 12.novembra noteikumiem Nr.1316 “Kārtība, kādā aprēķina un piešķir bāzes finansējumu zinātniskajām institūcijām” veiktajiem grozījumiem un Ministru kabineta 2014.gada 25.novembra noteikumiem Nr.729 “Noteikumi par darbības programmas "Uzņēmējdarbība un inovācijas" papildinājuma 2.1.1.3.3.apakšaktivitāti "Zinātnisko institūciju institucionālās kapacitātes attīstība". Likumprojekts sagatavots, ievērojot Zinātnes, tehnoloģiju attīstības un inovācijas pamatnostādnes 2014.-2020.gadam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Izglītības un zinātnes ministrijas informatīvo ziņojumu “Par Latvijas zinātnes strukturālās reformas īstenošanu līdz 2015.gada 1.jūlijam”, zinātnes strukturālā reforma ir vērsta uz funkcionālu resursu konsolidāciju, mazinot institucionālo fragmentāciju, ieviešot rezultātu pārvaldību un pilnveidojot zinātniskās darbības finansēšanas regulējumu, lai nodrošinātu valsts budžeta finansējuma piešķiršanu tikai konkurētspējīgām zinātniskajām institūcijām. Saskaņā ar Latvijas zinātnes starptautiskā izvērtējuma rekomendācijām to zinātnisko institūciju, kas saņēmušas novērtējumu “1” un “2”, turpmāka finansēšana no valsts budžeta nav ilgstpējīga, un ir ieteicama šo institūciju iekļaušana spēcīgākās zinātniskajās institūcijās, kas novērtētas ar “4” un ”5”. Ievērojot starptautiskā izvērtējuma rekomendācijas, Ministru kabineta 2013.gada 12.novembra noteikumu Nr.1316 “Kārtība, kādā aprēķina un piešķir bāzes finansējumu zinātniskajām institūcijām” 11.2 punkts un, attiecīgi, pārejas noteikumu 24.punkts, kas iekļauti ar šo noteikumu 2014.gada 28.oktobra grozījumiem, paredz, ka no 2016.gada bāzes finansējums netiks piešķirts zinātniskajām institūcijām, kuras zinātnisko institūciju darbības starptautiskajā izvērtējumā saņēmušas novērtējumu "1" un "2", izņemot zinātniskās institūcijas, kas piedalās Eiropas Savienības struktūrfondu darbības programmas "Uzņēmējdarbība un inovācijas" 2.1.1.pasākuma "Zinātne, pētniecība un attīstība" 2.1.1.3.3. apakšaktivitātes "Zinātnisko institūciju institucionālās kapacitātes attīstība" projektos kā konsolidējamās funkcionālās vienības.  Īstenojot Latvijas zinātnes starptautiskā izvērtējuma rekomendācijas, saskaņā ar Ministru kabineta 2014.gada 25.novembra noteikumiem Nr.729 „Noteikumi par darbības programmas „Uzņēmējdarbība un inovācijas” papildinājuma 2.1.1.3.3.apakšaktivitāti „Zinātnisko institūciju institucionālās kapacitātes attīstība”” Latvijas Lauksaimniecības universitātes (turpmāk – LLU) projekts „Latvijas Lauksaimniecības universitātes un zinātnisko institūciju konsolidācija konkurētspējas paaugstināšanai” (turpmāk – projekts) paredz vairāku ar “1” un “2” novērtētu lauksaimniecības nozares valsts zinātnisko institūtu reorganizāciju, tos nododot LLU pārraudzībā. LLU projektā paredzēta Valsts Priekuļu laukaugu selekcijas institūta, Valsts Stendes graudaugu selekcijas institūta un Latvijas Valsts agrārās ekonomikas institūta reorganizācija, izveidojot jaunu zinātnisko institūtu – atvasinātu publisko personu, kas darbotos LLU pārraudzībā, kā arī projektā plānota Latvijas Valsts augļkopības institūta reorganizācija, izveidojot jaunu zinātnisko institūtu – atvasinātu publisku personu, kas darbotos LLU pārraudzībā. Tādējādi tiks nodrošināta mērķtiecīgāka valsts budžeta finansējuma ieguldīšana no 2016.gada.  Zinātniskās darbības likuma 21. panta trešā daļa noteic, ka valsts zinātniskais institūts atrodas izglītības un zinātnes ministra vai attiecīgās nozares ministra pārraudzībā. Zinātniskās darbības likums neparedz iespēju valsts zinātnisko institūtu – atvasinātu publisku personu nodot valsts augstskolas pārraudzībā, proti, no Zinātniskās darbības likuma 21. panta piektajā daļā noteiktā izriet, ka tikai valsts dibinātas universitātes izveidots zinātniskais institūts – atvasināta publiska persona – atrodas attiecīgās universitātes pārraudzībā Tā kā LLU projektā plānotais zinātnisko institūciju reorganizācijas/likvidācijas process skar minēto Zinātniskās darbības likumā noteikto regulējumu, ir nepieciešams veikt grozījumus Zinātniskās darbības likumā, paredzot risinājumu valsts zinātnisko institūtu – atvasinātu publisku personu pārraudzības maiņai, un tādējādi nodrošināt nosacījumus, lai pabeigtu ERAF projektu līdz 2015.gada 31.decembrim un sasniegtu tajā izvirzītos rezultātus.Likumprojekts paredz papildināt Zinātniskās darbības likuma 21.pantu ar sesto daļu, nosakot, ka ar Ministru kabineta lēmumu zinātnisko institūtu – atvasinātu publisku personu var: 1) pievienot citam valsts zinātniskajam institūtam – atvasinātai publiskai personai, kā rezultātā pievienojamais zinātniskais institūts beidz pastāvēt;2) nodot valsts augstskolai, ­kā rezultātā zinātniskais institūts turpina pastāvēt kā valsts augstskolas struktūrvienība, valsts augstskolas publiska aģentūra vai valsts dibinātas universitātes zinātniskais institūts – atvasināta publiska persona.Attiecīgi likumprojekts arī paredz izslēgt 21.2 panta sestajā daļā vārdus “Latvijas Valsts agrārās ekonomikas institūts", "Latvijas Valsts augļkopības institūts", "Valsts Priekuļu laukaugu selekcijas institūts" un "un Valsts Stendes graudaugu selekcijas institūts”.Minētie grozījumi nodrošina iespēju īstenot valsts zinātnisko institūtu apvienošanu, lai koncentrētu resursus spēcīgākos valsts zinātniskajos institūtos, kas ir attiecīgā nozares ministra pārraudzībā, kā arī veikt valsts zinātniskā institūta pārraudzības maiņu, nododot to valsts augstskolas pārraudzībā. Valsts zinātnisko institūtu-atvasinātu publisku personu nododot valsts augstskolas pārraudzībā, augstskolas senāts lemj par tā tālāko atbilstošāko darbības formu augstskolas struktūrvienības, augstskolas publiskas personas vai valsts dibinātas universitātes zinātniskā institūta – atvasinātas publiskas personas statusā. Apvienojot valsts zinātniskos institūtus, tiek sekmēta nozares resursu konsolidācija, savukārt nododot valsts zinātnisko institūtu valsts augstskolai, zinātniskajam institūtam turpinot pastāvēt atbilstošā statusā augstskolas pārraudzībā, tiek veicināta pētniecības un studiju procesa integrācija, zinātniskā personāla dalība promocijas padomju darbā, studiju virzienu un studiju programmu īstenošanā. Grozījumi arī paredz konkrēto lauksaimniecības nozares valsts zinātnisko institūtu – atvasinātu publisku personu svītrošanu no attiecīgā uzskaitījuma 21.2 panta sestajā daļā, ņemot vērā, ka LLU projekta ietvaros tie tiks reorganizēti un kā atsevišķi institūti vairs nepastāvēs.Papildus likumprojekts ar grozījumiem 21.5 panta pirmajā daļā atceļ nosacījumu, ka valsts dibinātas universitātes zinātniskā institūta – atvasinātas publiskas personas nolikumu pēc valsts dibinātas universitātes senāta ieteikuma apstiprina Ministru kabinets, un nosaka, ka nolikuma izdošana ir valsts dibinātas universitātes zinātniskā institūta – atvasinātas publiskas personas lēmējinstitūcijas kompetencē. Tādējādi tiek mazināts administratīvais un birokrātiskais slogs valsts pārvaldē, kā arī novērsta nekonsekvence Zinātniskās darbības likumā, proti, saskaņā ar Zinātniskās darbības likuma 21.2 panta trešo daļu valsts zinātniska institūta – atvasinātas publiskas personas nolikumu apstiprina tikai šī zinātniskā institūta – atvasinātas publiskas personas – lēmējinstitūcija, kas ir zinātniskā padome. Vienlaikus likumprojekts ar grozījumiem Zinātniskās darbības likuma 21.2 un 21.5 pantā paredz, ka, izveidojot valsts zinātnisko institūtu – atvasinātu publisku personu un, attiecīgi, valsts dibinātas universitātes zinātnisko institūtu – atvasinātu publisku personu, Ministru kabineta lēmumā tiek norādītas jaunizveidotā institūta funkcijas un kompetence tādējādi nodrošinot atbilstību Valsts pārvaldes iekārtas likuma noteiktajam atvasināto publisko personu regulējumam. Likumprojekts arī paredz papildināt 13.panta otro daļu ar 3.1 punktu, deleģējot Ministru kabinetam tiesības noteikt Latvijas zinātnes nozares un apakšnozares. Šobrīd vienīgais sistematizētais Latvijas zinātnes nozaru un apakšnozaru apkopojums ir Latvijas Zinātnes padomes 1999.gada 16.novembrī apstiprinātais Zinātņu nozaru un apakšnozaru saraksts, kas nav saistošs citām iestādēm, tai skaitā zinātniskajām institūcijām, jo nav nostiprināts ārējā normatīvā aktā. Lai izveidotu vienotu zinātnes nozaru un apakšnozaru klasifikāciju, kas būtu saistoša zinātniskajām institūcijām, un nodrošinātu to zinātniskās darbības īstenošanu atbilstoši Eiropas Vienotās pētniecības telpas standartiem, ir nepieciešams izstrādāt Latvijas zinātnes nozaru un apakšnozaru klasifikāciju, kas atbilst Starptautiskās Ekonomiskās sadarbības un attīstības organizācijas Zinātnes un tehnoloģijas nozaru klasifikācijai. Ņemot vērā, ka zinātnes nozaru un apakšnozaru sistematizācija ietver kompleksu ar zinātnes nozaru klasifikāciju saistītā regulējuma pārskatīšanu, likumprojekts paredz, ka Ministru kabinets atbilstošus Ministru kabineta noteikumus pieņem līdz 2016.gada 31.decembrim.  |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts ietekmēs zinātniskās institūcijas, kas saņem bāzes finansējumu no valsts budžeta līdzekļiem, un tajās nodarbinātos.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar |
| 3. | Administratīvo izmaksu monetārs novērtējums | Likumprojekts šo jomu neskar |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji |  2016.gads |  Turpmākie trīs gadi *euro* |
| 2017.gads |  2018.gads | 2019.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 27 142 728 |  0 |  -32 817 |  -32 817 |  -32 817 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 27 142 728 | 0  | -32 817 | -32 817 | -32 817 |
| 1.2. valsts speciālais budžets | 0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |
| 2. Budžeta izdevumi: | 1. 142 728
 |  0 | -32 817 |  -32 817 |  -32 817 |
| 2.1. valsts pamatbudžets | 27 142 728 |  0 |  -32 817 |  -32 817 |  -32 817 |
| 2.2. valsts speciālais budžets | 0 |  0 |  0 |  0 |  0 |
| 2.3. pašvaldību budžets | 0 |  0 |  0 |  0 |  0 |
| 3. Finansiālā ietekme: |   |   |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | x |   |   |   |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojektā noteikto plānots īstenot esošā valsts budžeta ietvaros. Atbilstoši likumam „Par valsts budžetu 2016.gadam”, likumam „Par vidēja termiņa budžeta ietvaru 2016., 2017. un 2018.gadam”, kā arī Izglītības un zinātnes ministrijas bāzes izdevumu projektam 2017. – 2019.gadam, budžeta programmas 05.00.00 „Zinātne” apakšprogrammā 05.02.00 „Zinātnes bāzes finansējums” paredzētais zinātniskās darbības bāzes finansējums 2016.gadā ir 27 142 728 *euro*, 2017.gadā un turpmākajos gados – 27 109 911 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumi par Latvijas zinātnes nozaru un apakšnozaru sarakstu. |
| 2. | Atbildīgā institūcija | Izglītības un zinātnes ministrija  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Sagatavotais likumprojekts nosūtīts Rektoru padomei, Augstākās izglītības padomei, Latvijas Zinātnes padomei, Valsts zinātnisko institūtu asociācijai.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre Mārīte Seile

Vīza:

Valsts sekretāre Līga Lejiņa

08.01.2016. 11:40

 1588

L.Treimane

67047966, Laura.Treimane@izm.gov.lv